Аддзел адукацыі, спорту і турызму Аршанскага райвыканкама

ДУА “Сярэдняя школа № 13 г. Оршы”

Урок беларускай мовы ў 2 класе

Тэма: Правапіс о, э – а

Настаўнік пачатковых класаў:

Макрацова Вольга Генадзьеўна

**2017**

**Тэма: Правапіс о,э – а**

**Мэта:** плануецца, што к канцу ўрока вучні авалодаюць уменнем пісаць правільна словы з літарамі о, э – а;

**Задачы:** арганізаваць дзейнасць вучняў па фарміраванню ўменняў:

* падбіраць прапушчаныя літары о,э, а ў адпаведнасці з правілам напісання;
* змяняць форму слова, дзе адбываецца чаргаванне літар о,э –а;
* пісаць словы з вывучаемымі літарамі пад дыктоўку;

садзейнічаць :

* развіццю уменняў аналізаваць, рабіць вывады, выконваць дзеянні па алгарытму;
* узбагачэнню слоўнікавага запасу;

скласці ўмовы:

-для выхавання самастойнасці, арганізаванасці, пачуцця таварыства і павагі да аднакласнікаў.

**1.Арганізацыйны момант.**

-Добры дзень, мае юныя сябры. Сення урок беларускай мовы у вас правяду я. Завуць мяне Вольга Генадзьеўна. Да нас на ўрок прыляцеў госць. Здагадайцеся, хто гэта?

***-У чырвоных ботах ходзіць па балотах?***

-Гэта буслік. Ён ляцеў да сваіх сяброў у госці і крышачку стаміўся. Заляцеў да нас на урок адпачыць, і пазнаеміцца з вамі. Давайце памашам яму рукой і ўсміхнемся. А цяпер павярніцеся ў розныя бакі і памашыце сваім аднакласнікам і таксама ўсміхніцеся. Я спадзяюся, што гэты вяселы настрой застанецца у вас да канца ўрока і дапаможа правільна выконваць заданнні, адказваць на пытанні, правільна сябе ацэньваць. Ацэньваць сябе вы будзеце вось на такіх картках, якія ляжаць у вас на сталах. Калі зробіце заданне правільна – кружок зяленага колеру, 1 памылка – жоўтага, больш чым 1 памылка – чырвонага. Вось вам падказка на дошцы.

**2. Актуалізацыя ведаў.**

- У Бусліка шмат сяброў не толькі ў нашай краіне, але і далека за яе межамі. Пра аднаго з іх я вам раскажу.

М…ржанятка – мурзанятка

Плюхалася ў моры.

М…рж мачалкай м…ржанятка

Шараваў да зморы.

“Ой, нялёгкі ўсё ж занятак –

Мыць у м…ры м…ржанятак!”

-Пра якога сябра я вам расказала? Чаму яго называюць мурзанятка? Як вы разумееце “шараваў да зморы”?

-У словы трэба ўставіць прапушчаныя літары: о, э, а. А хто ведае, калі пішацца о,э, калі – а? Я называю слова, а вы паказваеце картку з патрэбнай літарай. Будзьце ўважлівы, бо вы будзеце ацэньваць гэтае заданне.

Самаацэнка – вазьміце свае карткі і замалюйце першы кружок.

***Пастаноўка тэмы і мэты ўрока.***

* Заданне, якое вы толькі што выконвалі дапаможа вам сказаць аб чым мы з вамі будзем сення размаўляць на уроку. З гэтай тэмай вы ужо знаемы, правіла ведаеце. Значыць сення на ўроку мы будзем замацоўваць веды.
* Якія задачы мы павінны рашыць, каб замацаваць веды па гэтай тэме.
* ***Чыстапісанне.***

-Вам сення прыйдзецца на уроку шмат устаўляць і запісваць літары о, э, а. Таму прапішыце іх у сваіх сшытках акуратна так, як запісана на дошцы.

**3. Замацаванне вывучаемага матэрыялу.**

**-** Буслік са сваімі сябрамі вельмі любіць гуляць у розныя гульні. Адна з іх “Многа - адзін”. Я вам таксама прапаную пагуляць у гэту гульню. Я называю слова, якое абазначае многа, а вы павінны яго змяніць так, каб было – адзін.

Калектыўна (ля дошкі)

Стрэлы - ….

Горы - …

***самастойна***

Рэкі- …

Косы - …

-Ацаніце сябе.

***Слоўнікавая работа***

- Наш госць, мудрая птушка. Да яго заўседы за парадай звяртаюцца яго сябры. Вось і нам з вамі буслік хоча даць наступную параду. Гэта пасловіца. Давайце паспрабуем вызначыць, што яна абазначае.

- “Уч..ра” не даг…ніш, ад “заўтра” не ўцячэш

-Уставім прапушчаныя літары. Спачатку паставім націск.

-Учора, гэта слоўнікавае слова. Запішам яго ў сшытак. Паспрабуем змяніць гэтае слова так, каб о змянілася на а. (учора- учарашні)

***Работа у парах.***

* Як я ужо казала, у бусліка шмат сяброў. Пра наступных мы даведаемся, калі звернемся да практыкавання 194 с. 99. Вы будзеце працаваць у парах. Неабходна прачытаць сказы. Малюнкі замяніць словамі, каб атрымаўся сказ. Растлумачыць правапіс літар у словах, якімі замянялі малюнкі. (*пры праверцы словы вывешваюцца на дошку*)
* Пчала – пчолы, сава- совы, каза- козы.
* -Зараз некаторыя сказы запішам пад дыктоўку. *(Пчолы паляцелі ў вулей. Совы жывуць у лесе.)*

Узаемаправерка, узаемаацэнка.

***Работа у групах.***

* А мы працягваем знаеміцца з сябрамі Бусліка. Вам необходна будзе адгадаць загадкі, у выделеных словах паставіць націск, уставіць прапушчаныя літары, растлумачыць напісанне літар о,э-а. Працаваць вы будзеце ў групах. У каго чырвоныя кружочкі, збіраемся каля стала, дзе чырвоная пляма, у каго жоўты – каля жоўтага, зялены – каля зяленага, сіні – каля сіняга.

1. Улетку ш…ранькі, узімку беленькі, д…ўгія вушы мае, хутка ў лес уцякае. (заяц)

2. Не рыба, а плывец, не к…нь, а х…дзіць, не піла, а р…жа. (бабёр)

самаацэнка.

**Этап кантроля і самаацэнкі.**

-А зараз паглядзім на вынікі, якія у вас атрымаліся. Падлічыце, колькі кружочкаў у вас атрымалася і размясціце іх на воблаках. У каго атрымалася 12-11 кружочкаў, размяшчае свае кружочкі на верхнім воблаку, 4-6 – на ніжнім, а у каго 7-10 на – сярэднім.

**Этап карэкцыі**

* Вы бачыце свае вынікі. Вы іх можаце зрабіць лепш. Для гэтага я прапаную выканаць яшчэ адно заданне на картцы № Калі вы будзеце выконваць заданне №1, і выканаеце яго правільна, вы атрымаеце 1 бал, зможаце падняцца на адно воблака вышэй, калі заданне №2 – на два воблака вышэй. Хто знаходзіцца на самым верхнім воблаку, зможа ўзляцець да бусліка.

№1

Уставіць прапушчаныя літары:

М..ра- м..рскі, н…ч – н…чны.

№2

Змяніць слова, каб о,э ператварыліся ў а

Бор - …, рэкі - …

**Этап дамашняга задання**

Каб вашы веды яшчэ больш замацаваліся, я прапаную выканаць дамашняе заданне на с. 100, пр. 197

**Рэфлексія**